Aalborg Stiftstidende, 1840-10-17
Fædrelandet. Kjøbenhavn, den 13de October. Den 7de d. festligholdt det orthopædiske Jnstitut paa Tueborg, som organiseredes i 1834, sin Stiftelsesdag. Dette foranlediger os til atter at henvende Opmærksomheden paa denne Anstalt, der var en af de Indretninger hos os, som i afvigte Juni Maaned tildrog sig de forsamlede scandinaviske Naturforskeres Kienderblik. Forstanderen, Kammerraad Langgaard, har i de senere Aar anlagt en Samling af Gibsafstobninger, der, paa en endnu varigere Maade end de Helbrededes Taknemmelighed, vil bevidne for Fremtiden det Held, hvormed Jnstitutet virker. Deraf sees de indlagte Patienters Deformiteter ved Curens Begyndelse og, i Modsætning hertil, de forhen lidende Legemsdeles Skikkelse ved Udskrivningen fra Jnstitutet. Flere af de foretagne Cure, af hvilke saaledes endog de, som vare fuldendte med Patienter, der ere udgaaede af Jnstituttet, kunde ved hin Samling og ved de dagligt førte Journaler lægges hine Mænd af Faget for Øie, og beæredes i høi Grad med de fremmede saavelsom danske Lægers Tilfredshed, hvoraf nogle og tredive aflagde Jnstitutet et Besøg. Navnlig erklærede den berømte svenske Livlæge Dr. Retzius, som paa sine Reiser har seet de orthopædiske Anstalter i Montpellier, Würtburg, Cannstadt; Lübeck m. fl., at han maatte sætte Resultaterne af vort danske Jnstituts Virksomhed over, hvad hine andre have udrettet. Hele Anstalten vidner om en høi Grad af Omhu for Patienterne, og disse opnaae allerede efter nogle faa Maaneders Ophold sammesteds en forhen ukiendt Livlighed, sundt Udseende og Veltilfredshed. Den stadige og daglige Anvendelse af Gymnastik og anden Bevægelse i mangfoldige, tildeels for Jagttageren uventede, Former, viser sig hersom et høist virksomt Helbredelsesmiddel. Forstanderen har, til Exempel, construeret en Rok, som sætter selv de til Leiet paa Strækkesengen næsten stadigt indskrænkede Patienter istand til, i deres liggende Stilling, at have en ikke ringe Bevægelse. Da Rokken ordentlig trædes, ligesom andre Rokke, forskaffes just Underkroppen, som ellers saa vanskeligt sysselsættes i liggende Stilling, den tjenlige Motion, der er dobbelt vigtig efter de fleste qvindelige Patienters Udviklingsgrad. De af Forstanderen construerede Maskiner udøve et perpendiculairt og vibrerende Tryk paa Skjævhedens meest fremstaaende Puncter, og ere af saadan Beskaffenhed, at de kunne bæres under de gomnastiske Ovelser. Jsær de qvindelige Patienter opnaae i disse en Færdighed og Sikkerhed, som er i høi Grad overraskende. Gavnligheden af denne Legemsbevægelse, der er saa ganske modsat den Tilstand, hvortil lignende Patienter i det daglige Liv ere overladte udenfor orthopædisk Behandling, er her saa iøinefaldende, at Erfaringen herom udentvivl meget vil befordre Udbredelsen af Gamnastik, endog for Pigebørn med et regelmæssigt og stærkt Legeme. Paa Jnstitutet anspores disse Øvelser i ogsaa ved udsatte Præmier, der ikkun vindes ved en Gradaf Færdighed, som endog er meget sielden i de sædvanlige gymnastiske Drengeskoler. Det nærværende Antal Patienter er 29 og ialt have i Jnstitutet været optagne 68 Patienter. De nu under Cuur værende ere 25 qvindelige og 4 mandlige Patienter, hvoraf 10 fra Norge og 2 fra Sverrig, alle qvindelige. Ogsaa fra Rusland imodesees anmeldte Patienters Ankomst. Med Jndbegreb af Syge pleie og de Maskiner, hvormed de udgaaende Patienter, som ønske det, blive forsynede, samt af en saa fuldstændig Underviisning for begge Kjøn, at, til Exempel, en af de mandlige Patienter vil blive dimitteret til Universitetet, uden at have behøvet anden Veiledning, end den, Jnstitutet har præsteret, er Betalingen meget ringere, end Priserne i de tydske lignende Jnstituter, og navnlig kun halvt imod Leithoffs Jnstitut i Lübeck. (Berl. T.)